Tolong jelaskan mengenai Mariangin dalam bahasa banjar

Mariangin adalah binatang pamakan sarangga baawak halus nang ujudnya mahirip lawan mencit/tikus halus dan tamasuk dalam kukulaan Soricidae. Salah satu anggutanya adalah mariangin rumah (Suncus murinus L.) nang rancak talihat bukah di buncu tawing mancari mangsa.

Binatang nang ini rancak dianggap tikus lantaran ukuran, warna rambut, awan muntungnya, makanya dingarani jua tikus kesturi. Sambatan lainnya adalah cecurut, (tikus) curut, cencurut, dan munggis. Pada kanyataannya, mariangin jauh bujur kukulaannya awan tikus, bahkan babeda ordo; mariangin tamasuk ordo Soricomorpha, bukan Rodentia (binatang pangarat).

Panyabakan mariangin mancakup parak sabarataan buncu dunia, kacuali Papua, Australia, Salandia Hanyar, wan Antartika. Sabagai binatang manyusui, mariangin tamasuk binatang nang kada ngalih baadaptasi awan parkambangan kabudayaan manusia.

Mariangin jua manjadi binatang vektor panyakit nang sarupa awan tikus dan mencit.